Diari Oficial de la Generalitat Valenciana


Sumari del DOGV 2425, del 11-01-1995 (1995/833527)

ACORD de 20 de desembre de 1994, del Govern valencià, que declarà l'ocupació urgent dels béns i drets afectats pel projecte «Carretera d'enllaç de la N-332 (accés sud a València) i la V-301 (carretera reial de Madrid)». Clau: 32-V-1092. Termes municipals de d'Alfafar i Massanassa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2425

Data del DOGV
:   11-01-1995

Secció del DOGV
:   ALTRES DISPOSICIONS

Número del document
:   1995/833527


Data del document
:   20-12-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 20 de desembre de 1994, del Govern valencià, que declarà l'ocupació urgent dels béns i drets afectats pel projecte «Carretera d'enllaç de la N-332 (accés sud a València) i la V-301 (carretera reial de Madrid)». Clau: 32-V-1092. Termes municipals de d'Alfafar i Massanassa.   
El Govern valencià, en la reunió de 20 de desembre de 1994, adoptà l'acord següent:  
«El projecte "32-V-1092. Carretera d'enllaç de la N-332 (accés sud a València) i la V-301 (carretera reial de Madrid)», el va aprovar definitivament el director general d'Obres Públiques mitjançant una Resolució de 17 de desembre de 1993.  
La declaració d'ocupació urgent es justifica en les raons següents:  
- RENFE ha construït un pas superior sobre la via que transcorre sensiblement en paral·lel a la pista de Silla i a la N-340.  
- Aquest pas no té sentit si no se li dóna continuïtat fins arribar a la N-340 i a la pista de Silla respectivament.  
El projecte de referència és el que dóna la solució a aquest problema de màxima urgència.  
S'ha sotmés l'expedient a informació pública i el tràmit del procediment s'ha substanciat de conformitat amb el que disposen l'article 52 de la Llei d'Expropiació Forçosa i l'article 56 del seu reglament.  
En virtut d'això i tenint en compte el que disposen els articles esmentats i la disposició final segona de la Llei de la Generalitat Valenciana 5/1983, de 30 de desembre, a proposta del conseller d'Obres Públiques, Urbanisme i Transports, el Govern valencià,  
ACORDA:  
Declarar l'ocupació urgent dels béns i drets afectats per les obres de la carretera d'enllaç de la N-332 (accés sud a València) i la V-301 (carretera reial de Madrid), segons la relació publicada en el Boletín Oficial del Estado núm. 232, de 28 de setembre de 1994, i en el Diari Oficial de la Generalitat Valenciana núm. 2.355, de 28 de setembre de 1994.  
Contra aquest acord, que posa fi a la via administrativa, es pot interposar, després de la comunicació prèvia preceptiva al Govern valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2 f. i 58 de la Llei Reguladora de la Jurisdicció Contenciosa Administrativa (disposicions addicionals 10 i 11 de la Llei 30/1992 esmentada), sense perjudici que els interessats puguen interposar qualsevol altre recurs que estimen oportú.  
València, 20 de desembre de 1994.- El Conseller secretari del Govern Valencià: Luis Berenguer Fuster.